EkBass/fiwiki-20250220-pages-articles huggingface dataset:
Anunnaki

Anunnakit ovat joukko muinaisten sumerilaisten, akkadilaisten, assyrialaisten ja babylonialaisten jumalia. Sumerin kielen sana Anunna tarkoittaa "ne jotka ovat ylhäistä verta". Alun perin nimitys saattoi viitata jonkin tietyn alueen, esimerkiksi Lagašin, paikallisiin jumaliin. Akkadin kielessä lainasana Anunnaku tarkoitti alempia, maanpäällisiä tai maanalaisia jumalia, joiden vastakohtana olivat taivaassa asuvat ylemmät jumalat Igigi.Lurker 1987 s. 15 Anunnaki-jumalten katsottiin olevan taivaan jumala Anin jälkeläisiä, ja he ovat alun perin olleet mytologiassa ktoonisia hedelmällisyyden jumalia, mutta muuntuneet sittemmin alamaailman seitsemäksi pelottavaksi tuomariksi, jotka palvelevat Kuria ja Ereškigalia.Jordan 1992, s. 22 Esimerkiksi myytissä Inannan laskeutumisesta alamaailmaan Anunnakit esiintyvät manalan tuomareina, ja heidän lukumääränsä on seitsemän.Cotterell 1996, s. 185 Babylonialaisessa mytologiassa anunnaki oli kaikkien jumalolentojen yhteisnimitys, johon kuuluivat sekä maan, taivaan että manalan jumalat.Aikio & Vornanen 1993, s. 50 Joissakin teksteissä Anunnakeihin lasketaan Enlil, Ea (Enki), Ninhursag, Sin (Nanna), Shamash (Utu) sekä Ištar (Inanna). Heistä merkittävimpänä pidetään yleensä Enliliä, joka erotti taivaan ja maan toisistaan. Heettiläisten ja hurrilaisten mytologiassa esiintyvät entiset tai vanhemmat jumalat, jotka jumalten uusi sukupolvi karkotti manalaan, ja nämä vanhemmat jumalat on yleensä samaistettu Anunnakeihin. Sumerilaisessa myyttissä Enki ja maailmanjärjestys viitataan siihen, että yksi Anunnakien tärkeimmistä tehtävistä varhaisessa mytologiassa oli päättää ihmisten kohtaloista. Aluksi heidät yhdistettiin taivaaseen, mutta ajan myötä Anunnakien rooli maanpäällisissä asioissa kasvoi. Babylonialaisessa luomiseepoksessa Enūma Elišissä Babylonian pääjumala Marduk hallitsi noin 600 Anunnaki-jumalaa. Hän määräsi 300 näistä jumalista asumaan taivaassa ja 300 maan päällä. Gilgameš- eepoksessa sekä myytissä Inannan laskeutumisesta manalaan Anunnakit puolestaan kuvataan kuolleiden tuomareiksi. Inanna siirtyy kuolleiden valtakuntaan ja yrittää kukistaa sisarensa, kuolleiden kuningattaren. Anunnakit astuvat silloin esiin tuomitakseen hänet. == Lähteet == * Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * Cotterell, Arthur: Maailman myytit ja tarut. WSOY 1996. ISBN 951-0-17102-6 * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == * Luokka:Mesopotamialaiset jumaluudet
Eppingin metroasema

Eppingin metroasema on Lontoon metron Central Linen koillinen pääteasema. Asema sijaitsee Suur-Lontoon ulkopuolella Eppingin pikkukaupungissa Essexissä Lontoon matkakortin maksualueella 6. == Historia == Eppingin asema avattiin vuonna 1865, kun Eastern Counties Railwayn rakentamaa Stratfordin ja Loughtonin välistä rataosuutta jatkettiin Ongariin. Vuonna 1949 Eppingiin ulottuva osuus radasta sähköistettiin ja siitä tuli osa metron Central Linea. Ongarin suuntaan jatkaakseen matkustajien tuli vaihtaa junaa Eppingissä. Epping–Ongar-rataosa poistettiin käytöstä vuonna 1994. == Asema nykyään == Nykyisin asema on melko vilkas, sillä myös monien ympäröivien alueiden asukkaat käyttävät Eppingin asemaa pääasiallisena työmatkaliikenteen asemanaan. Etenkin pysäköintitilasta on aseman ympäristössä pulaa, vaikka aseman pysäköintialue on Lontoon metron suurin. Tiedosto:Epping station look north.JPG|Aseman laiturialue Tiedosto:Epping station roundel.JPG Tiedosto:Epping Station, London Transport - geograph.org.uk - 616241.jpg|Asema vuonna 1982 ==Lähteet== ==Aiheesta muualla== Luokka:Lontoon metroasemat Luokka:Essexin liikenne
Salamanperän luonnonpuisto

Salamanperän luonnonpuisto on luonnonpuisto Kivijärven kunnassa Keski-Suomen maakunnan pohjoisosassa. Puiston pinta-ala on 12,71 km² ja se on perustettu vuonna 1956. Puiston alue rajoittuu Salamajärven kansallispuistoon. Luonnonpuiston pohjoisosissa vallitsevina ovat kivikkoiset ja karut mäntykankaat, eteläosassa on myös sekametsiä. Alueen puusto on varhaisen suojelun ansiosta luonnontilaista, ja puustossa on jälkiä alueella 1800-luvulla sattuneista metsäpaloista. Luonnonpuiston suot ovat metsäsaarekkeiden kanssa vuorottelevia pienialaisia rämeita ja korpia. Salamajärven kansallispuistoon verrattuna suuret avosuot puuttuvat lähes kokonaan. Salamanperän luonnospuistossa liikkuminen on sallittu vain merkityillä poluilla, joita on yhteensä 6,5 kilometriä. Alueella on kolme levähdyspaikkaa, mutta ei tulentekopaikkoja. Rauhoitus-sääntöjen takia alue on toiminut lähinnä kansallispuistossa kävijöiden retkikohteena. ==Lähteet== Luokka:Suomen luonnonpuistot Luokka:Kivijärvi Luokka:Suomen luonnonnähtävyydet Luokka:Keski-Suomen luonnonsuojelualueet
Honky Tonk Heroes

Honky Tonk Heroes on Waylon Jenningsin vuonna 1973 julkaisema LP-levy, jota pidetään Outlaw country -liikkeen merkkipaaluna. Alkuperäisellä LP-levyllä on 10 kappaletta, jotka ovat pääasiassa Billy Joe Shaverin tekemiä. Hän on kirjoittanut yksinään seitsemän levyn kappaleista, sekä kappaleen ”Omaha” yhdessä Hillman Hallin sekä kappaleen ”You Ask Me To” yhdessä Waylon Jenningsin kanssa. Levyn päätösraita ”We Had it All” on kaksikon Donnie Fritts ja Tony Seals käsialaa. Levyn tuottamiseen osallistuivat vaihtelevin osuuksin Waylon Jennings, Tompall Glaser, Ronny Light sekä Ken Mansfield. Levy nousi Yhdysvaltojen myydyimpien country levyjen listalla sijalle 14. Levyltä julkaistut kaksi singleä nousivat myös Yhdysvaltojen myydyimpien country levyjen listalle: ”We Had it All” nousi korkeimmillaan sijalle 28. ja ”You Ask Me To” sijalle 8. Vaikka levy ei ilmestyessään noussut valtaisaksi menestykseksi myyntilukujen valossa, sitä pidetään merkittävänä virstanpylväänä niin sanotun Outlaw country -musiikkityylinOutlaw Country Hands Up! kehityksessä. Yhdessä Willie Nelsonin ja Kris Kristoffersonin kanssa Waylon Jenningsistä tuli tämän tyylin menestyksekkäimpiä edustajia. Honky Tonk Heroes -levyä pidetään nykyisin yleisesti country-musiikin klassikkonaHonky Tonk Heroes reviewWaylon Jennings - Honky Tonk Heroes . Levy julkaistiin myöhemmin myös CD-muodossa, jolloin siihen lisättiin kaksi bonuskappaletta. == Kappaleet == # # # # # # # # # # === Bonuskappaleet === # * # == Lähteet == Luokka:Vuoden 1973 albumit Luokka:Waylon Jenningsin albumit
St. Paul’sin metroasema

St. Paul’sin metroasema on Lontoon metron Central Linen asema. Se sijaitsee Lontoon Cityssä Lontoon matkakortin maksualueella 1. Asema avattiin vuonna 1900 nimellä Post Office osana Central London Railwayta. Nykyisen läheiseltä St Paulin katedraalilta lainatun nimensä asema sai vuonna 1937. Katedraalin lisäksi aseman lähistöllä sijaitsevat Lontoon pörssin päärakennus ja vuonna 2010 avattu One New Change -ostoskeskus. Tiedosto:St Paul's stn eastbound look west.JPG|Itään kulkevien junien laiturialue Tiedosto:St Pauls tube to street sign.jpg|Katutasolle ohjaava kyltti asemalla == Lähteet == == Aiheesta muualla == *St. Paul’sin asema Lontoon liikennelaitoksen sivuilla Luokka:Lontoon Cityn metroasemat
Mario Monti

Mario Monti (s. 19. maaliskuuta 1943 Varese) on italialainen pankkiiri, poliitikko ja elinikäinen senaattori. Hän on myös Bocconin yliopiston dekaani. Monti toimi Italian pääministerinä vuosina 2011–2013. Monti toimi Euroopan unionin komissaarina kaksi peräkkäistä kautta vuosina 1995–2004. Ensimmäisellä kaudellaan hän toimi sisämarkkinoiden ja palvelujen sekä verotuksen ja tulliliiton komissaarina, toisella kaudella kilpailukomissaarina. Monti on trilateraalisen komission Euroopan puhemies ja Bilderberg-ryhmän jäsen. Hän on opiskellut muun muassa Yalen yliopistossa. Marraskuussa 2011 Monti sai tehtäväkseen uuden hallituksen muodostamisen, ja hän nousi Silvio Berlusconin seuraajaksi Italian pääministerin virkaan. Joulukuussa 2012 Berlusconin johtama Vapauden kansa -puolue veti tukensa pois Montin hallitukselta, ja muutama päivä tämän jälkeen Monti ilmoitti eroavansa pääministerin tehtävästä, kun vuoden 2013 budjetti on hyväksytty. Eroilmoituksensa Monti jätti 21. joulukuuta. Vuoden 2013 parlamenttivaaleissa Monti tavoitteli pääministerin paikkaa hänen tuekseen perustun keskustaliittouman johtajana. Liittouma sai edustajainhuoneen vaalissa 10,56 prosenttia äänistä ja senaatin vaalissa 9,13 prosenttia äänistä. ==Lähteet== == Aiheesta muualla == Luokka:Italialaiset taloustieteilijät Luokka:Italian pääministerit Luokka:Italian valtiovarainministerit Luokka:Italialaiset EU-komissaarit Luokka:Vuonna 1943 syntyneet Luokka:Elävät henkilöt
Khalfan Ibrahim

Khalfan Ibrahim (, s. 18. helmikuuta 1988 Doha, Qatar) on qatarilainen jalkapalloilija, pelipaikaltaan hyökkääjä. ==Seurajoukkueura== Ibrahim siirtyi syksyllä 2004 Al-Saddiin, jossa hän saavutti Qatarin mestaruuden vuosina 2006 ja 2007. Marraskuussa 2011 Ibrahim juhli ensimmäistä Aasian Mestarien liigan mestaruuttaan Al-Saddin voitettua loppuottelussa Jeonbuk Hyundai Motorsin. ==Maajoukkueura== Ibrahim edusti Qataria vuodesta 2006 vuoteen 2015. Hän oli mukana vuoden 2011 Aasian-mestaruuskisoissa. ==Saavutukset== * Qatar Stars cup: 2010 * Aasian Mestarien liiga: 2011 * Seurajoukkueiden MM-kisat **Pronssia: 2011 ===Henkilökohtaiset=== *Arabian Kultainen pallo **2. sija: 2011Tunisie : Oussama Darragi ballon d’Or arabe StarAfrica.com 10.2.2012 Viitattu 22.2.2012 ==Lähteet== ==Aiheesta muualla== * National Football Teams Luokka:Qatarilaiset jalkapalloilijat Luokka:Vuonna 1988 syntyneet Luokka:Elävät henkilöt
Skandaalikuningatar

Skandaalikuningatar on Max Ophülsin ranskalais-saksalainen elokuva vuodelta 1955. Elokuva on Ophülsin ensimmäinen värielokuva sekä myös hänen viimeinen elokuvansa. Elokuva perustuu löyhästi 1800-luvulla eläneen Lola Montezin elämään. Ensimmäisen käsikirjoitusversion teki Saint-Lawrent Cecil, mutta kun Ophüls valittiin ohjaajaksi, hän hylkäsi Cecilin käsikirjoituksen, ja palkkasi käsikirjoittajiksi Annette Wademantin ja Jacques Natansonin, joiden kanssa hän oli tehnyt yhteistyötä aiemminkin. Tuottajat ilmoittivat elokuvan perustuvan Cecilin romaaniin ”La vie extraordinaire de Lola Montes”, mutta sellaista romaania ei ollut olemassakaan. Elokuvasta tehtiin kolme versiota, ranskan-, saksan- ja englanninkielinen. Kullakin versiolla oli oma leikkaajansa. Elokuvan budjetti oli 2 miljoonaa dollaria, mikä oli suurin eurooppalaisen elokuvan budjetti toisen maailmansodan jälkeen. == Vastaanotto == Skandaalikuningattaren vastaanotto ensi-illassa Pariisissa oli negatiivinen ja suurten lehtien kriitikot haukkuivat elokuvaa. Tuottajat vaativat Ophülsiä leikkaamaan elokuvan uudelleen, ja Ophüls teki uuden, 110-minuuttisen, version. Tuottajat eivät olleet tyytyväisiä tähänkään ja leikkasivat elokuvasta 91-minuuttisen version, joka ei menestynyt. Sittemmin elokuvasta on tehty kaksi restauroitua versiota, 1968 ja 2008. Vuonna 1968 Village Voice -lehden kriitikko Andrew Sarris kutsui elokuvaa kaikkein aikojen parhaaksi elokuvaksi. Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja Skandaalikuningatar oli mukana heistä yhdeksän listallaAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == * === Viitteet === == Kirjallisuutta == * Lindstedt, Laura: ”Mikä liikuttaa Lola Montèzia?” Filmihullu 4/2003. * Kuuskoski, Martti-Tapio: ”Kun Lolan tanssi lakkasi”, Filmihullu 4/2003. * Varjola, Markku: ”Huomioita Lola Montèzista”, Filmihullu 4/2003. == Aiheesta muualla == * * Luokka:Ranskalaiset draamaelokuvat Luokka:Vuoden 1955 ranskalaiset elokuvat Luokka:Saksalaiset draamaelokuvat Luokka:Vuoden 1955 saksalaiset elokuvat Luokka:Max Ophülsin ohjaamat elokuvat
Balanssi

Balanssi voi tarkoittaa seuraavia: * Mielenterveyden keskusliittoon kuuluva mielenterveysyhdistys Rovaniemellä. * Tasapaino == Katso myös == * Balance
Yleisurheilun maailmanmestaruuskilpailut 2017

Yleisurheilun maailmanmestaruuskilpailut 2017 järjestettiin Lontoossa, Britanniassa 4.–13. elokuuta. Kilpailut olivat järjestyksessään 16. ulkoradan kisat. Kilpailut käytiin Lontoon olympiastadionilla, jossa järjestettiin myös kesäolympialaiset vuonna 2012. Lontoon ohella kilpailuja haki Doha. Lontoo voitti äänestyksen kisaisännyydestä äänin 16–10. Suomessa kisat televisioi Yle ja Eurosport. == Aikataulu == Lähde K Karsinta A Alkuerät V Välierät L Loppukilpailu Miehet Pvm → Pe 4 La 5 Su 6 Ma 7 Ti 8 Ke 9 To 10 Pe 11 La 12 Su 13 Laji ↓ I A I A I I I I I A I A I A I 100 m K A V L 200 m A V L 400 m A V L 800 m A V L 1 500 m A V L 5 000 m A L 10 000 m L Maraton L 110 m aj A V L 400 m aj A V L 3 000 m ej A L 4 × 100 m A L 4 × 400 m A L 20 km kävely L 50 km kävely L Korkeushyppy K L Seiväshyppy K L Pituushyppy K L Kolmiloikka K L Kuulantyöntö K L Kiekonheitto K L Moukarinheitto K L Keihäänheitto K L 10-ottelu L Naiset Pvm → Pe 4 La 5 Su 6 Ma 7 Ti 8 Ke 9 To 10 Pe 11 La 12 Su 13 Laji ↓ I A I A I I I I I A I A I A I 100 m A V L 200 m A V L 400 m A V L 800 m A V L 1 500 m A V L 5 000 m A L 10 000 m L Maraton L 100 m aj A V L 400 m aj A V L 3 000 m ej A L 4 × 100 m A L 4 × 400 m A L 20 km kävely L 50 km kävely L Korkeushyppy K L Seiväshyppy K L Pituushyppy K L Kolmiloikka K L Kuulantyöntö K L Kiekonheitto K L Moukarinheitto K L Keihäänheitto K L 7-ottelu L ==Tulokset== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Mitalitaulukko == Isäntämaa 1 10 11 9 30 2 5 2 4 11 3 3 1 2 6 4 3 0 2 5 5 2 3 2 7 6 2 3 1 6 7 2 3 0 5 8 2 2 4 8 1 5 0 6 9 1 2 2 5 10 1 1 1 3 11 1 1 0 2 11 1 1 0 2 11 1 1 0 2 11 1 1 0 2 15 1 0 3 4 15 1 0 3 4 17 1 0 1 2 17 1 0 1 2 17 1 0 1 2 17 1 0 1 2 17 1 0 1 2 17 1 0 1 2 23 1 0 0 1 23 1 0 0 1 23 1 0 0 1 23 1 0 0 1 27 0 2 0 2 28 0 1 2 3 29 0 1 1 2 29 0 1 1 2 31 0 1 0 1 31 0 1 0 1 31 0 1 0 1 31 0 1 0 1 31 0 1 0 1 31 0 1 0 1 37 0 0 1 1 37 0 0 1 1 37 0 0 1 1 37 0 0 1 1 37 0 0 1 1 37 0 0 1 1 Yhteensä Yhteensä 48 48 49 145 IAAF ei listaa neutraalien urheilijoiden joukkuetta mitalitaulukossaan == Lähteet == * Tulokset * Mitalitaulukko === Viitteet === == Aiheesta muualla == *
Adlibris

Adlibris on ruotsalainen kirjojen verkkokauppa. Adlibriksen valikoimassa on yli 10 miljoonaa nimikettä suomen-, ruotsin-, englannin- ja norjankielistä kurssi-, tieto- ja kaunokirjallisuutta. Vuonna 2015 valikoimaan on lisätty myös e-kirjat sekä uusina tuotekategorioina toimistotarvikkeet, askartelu- ja käsityötarvikkeet sekä lelut ja lastentarvikkeet. == Historia == Adlibris, alkuperäiseltä nimeltään AdLibris Bokhandel AB, perustettiin Ruotsissa vuonna 1997. Suomessa toiminta käynnistyi vuonna 2005. Vuodesta 2010 lähtien Adlibriksen on omistanut mediayhtiö Bonnier.http://www.adlibris.com/fi/customerservice.aspx?subject=About Yrityksen liikevaihto oli vuonna 2012 noin 1,2 miljardia kruunua eli hieman yli 130 miljoonaa euroa.http://www.allabolag.se/5562613512/Adlibris_AB Adlibris työllistää lähes 200 työntekijää Tukholman, Morgongåvan ja Helsingin toimipisteissä. Ruotsin ja Suomen ohella Adlibris toimii myös Norjassa. Yrityksen nimi tulee latinan sanoista ad libris, suomenkieliseltä merkitykseltään kirjoihin tai kirjojen luo. Se on sanaleikki sanoista ex libris. == Tilaus ja toimitus == Adlibris on verkkokirjakauppa, jonka valikoimaan kuuluvia kirjoja on mahdollista ostaa ainoastaan internetin välityksellä. ==Lähteet== ==Aiheesta muualla== *Adlibris-verkkokauppa Luokka:Ruotsalaiset verkkokaupat Luokka:Bonnier Luokka:Kirjakaupat Luokka:Media-alan tuotemerkit
Jenisberg

Jenisberg on vanha walserilaiskylä Sveitsissä, Bergün Filisurin kunnassa, Graubündenin kantonissa. Kylä sijaitsee Landwasserjoen eteläpuolella, Filisurin ja Davosin välillä, noin 1 500 metrin korkeudessa. Kylässä on kirkko ja kesäravintola. == Lähteet == Jenisbergin web-sivut == Aiheesta muualla == Walsereiden historiaa Luokka: Bergün Filisur Luokka: Sveitsin kylät
3 Simoa

3 Simoa on suomalainen elokuva, jonka ohjasi ja käsikirjoitti Teemu Nikki. Pääosia elokuvassa näyttelevät Rami Rusinen, Olli Rahkonen ja Paula Vesala. Elokuvaa kuvattiin vuoden 2011 heinä–elokuussa Helsingissä, ja se sai ensi- iltansa syyskuussa 2012. Elokuvan tunnuslaulu on "Joojoomies" (esittäjinä Fredi Lunden ja Nöpsy). == Tiivistelmä juonesta (varoitus: sisältää juonipaljastuksia) == Simo (Rahkonen) ja Lasse (Rusinen) ovat helsinkiläisiä murtovarkaita, jotka tekevät asuntomurtoja työkseen. Elokuva alkaa kohtauksella, jossa Simo ja Lasse ovat murtautuneet erään perheen omakotitaloon, ja yhtäkkiä perhe tuleekin kotiin ja miehille tulee kiire ryöstösaaliineen. Pakomatkalla Simo kohtaa yhden illan juttunsa, Eevan (Vesala), jolla on nykyään poikavauva nimeltä Simo. Eeva ei tunnista Simoa (Rahkonen). Simo kertoo Lasselle Eevan kalliista perintökorusta, jonka hän näki aiemmin Eevalla, ja miehet päättävät varastaa korun kuitatakseen Simon velat ja perustaakseen Bar Dillinger -ravintolan Thaimaahan. Myöhemmin samana päivänä Lasse suuntaa Eevan luo esittäen Simoa, joka on Simo-vauvan oikea isä. Eeva ei aluksi usko, että Lasse on oikeasti Simo, mutta Lasse saa hänet ylipuhuttua uskomaan häntä. Eeva ottaa hänet sisälle ja pyytää jäämään poikansa Simon puolivuotissynttäreille. Lasse ahdistuu, mutta päättää silti jäädä. Juhlissa Lasse tapaa Eevan sukulaisia ja valehtelee heillekin henkilöllisyydestään. Myöhemmin myös Simo ilmestyy juhliin, jolloin koko juoni ja miesten oikea henkilöllisyys selviävät Eevalle, joka suuttuu ja menettää luottamuksensa Lasseen. Simo varastaa Eevan korun, jonka Lasse lupaa tuoda Eevalle takaisin. Lopussa miesten tiet erkanevat, eikä Lasse haluakaan enää varastaa, vaan perustaa perheen Eevan kanssa. Lasse vie korun Eevalle ja kertoo kuka oikeasti on. == Rooleissa == == Vastaanotto == Episodi Jussi Huhtala Iltalehti Tuomas Riskala MTV.fi Outi Heiskanen == Lähteet == === Viitteet === Luokka:Teemu Nikin ohjaamat elokuvat Luokka:Vuoden 2012 suomalaiset elokuvat Luokka:Suomalaiset komediaelokuvat
Aaron Taylor-Johnson

Aaron Perry Taylor-Johnson (os. Johnson; s. 13. kesäkuuta 1990 Buckinghamshire) on englantilainen Golden Globe -palkittu näyttelijä, joka on esiintynyt muun muassa elokuvissa Nowhere Boy, Kick-Ass, Raakalaiset, Avengers: Age of Ultron ja Yön eläimet. 21\. kesäkuuta 2012 Aaron Johnson meni naimisiin ohjaaja Sam Taylor-Woodin kanssa. Silloin pari vaihtoi sukunimekseen Taylor-Johnson. He olivat tavanneet Johnsonin näytellessä John Lennonia Taylor-Woodin Nowhere Boyssa (2009). Pariskunnalla on vuosina 2010 ja 2012 syntyneet lapset. Lisäksi Taylor-Woodilla on kaksi lasta aiemmasta avioliitostaan. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2002 Tom ja Thomas – salaperäiset kaksoset Tom & Thomas Tom / Thomas 2003 Shanghai Knights Shanghai Knights Charlie Chaplin 2004 Dead Cool Dead Cool George 2006 Rosvoruhtinas The Thief Lord Prosper 2006 Silmänkääntäjä The Illusionist Young Eisenheim 2006 Fast Learners Fast Learners Neil 2007 The Magic Door The Magic Door Flip 2008 Dummy Dummy Danny 2008 Angus, Thongs and Perfect Snogging Angus, Thongs and Perfect Snogging Robbie 2009 The Greatest The Greatest Bennett Brewer 2009 Nowhere Boy Nowhere Boy John Lennon 2010 Kick-Ass Kick-Ass David ”Dave” Lizewski / Kick- Ass 2010 Chatroom Chatroom William 2011 Albert Nobbs Albert Nobbs Joe 2012 Raakalaiset Savages Ben 2012 Anna Karenina Anna Karenina kreivi Vronsky 2013 Kick-Ass 2 Kick-Ass 2 David ”Dave” Lizewski / Kick-Ass 2014 Captain America: The Return of the First Avenger Captain America: The Winter Soldier Pietro Maximoff (cameo) Godzilla Godzilla Ford 2015 Avengers: Age of Ultron Avengers: Age of Ultron Pietro Maximoff 2016 Yön eläimet Nocturnal Animals Ray 2017 The Wall The Wall Allen ”Ize” Isaac 2018 Outlaw King Outlaw King James Douglas 2018 A Million Little Pieces A Million Little Pieces James Frey 2020 Tenet Tenet Ives 2021 The King’s Man The King’s Man Lee Unwin 2022 Bullet Train Bullet Train Tangerine 2023 Kraven the Hunter Kraven the Hunter Sergei Kravinoff / Kraven Saalistaja 2024 Nosferatu Nosferatu Friedrich Harding Televisioelokuvat Televisioelokuvat Televisioelokuvat Televisioelokuvat Vuosi Suomenkielinen nimi Alkuperäinen nimi Rooli 2002 The Apocalypse The Apocalypse Johanan 2003 Behind Closed Doors Behind Closed Doors Sam Goodwin 2006 The Best Man The Best Man Michael 15-vuotiaana 2007 Sherlock Holmes and the Baker Street Irregulars Sherlock Holmes and the Baker Street Irregulars Finch == Lähteet == == Aiheesta muualla == * Luokka:Englantilaiset näyttelijät Luokka:Golden Globe -palkinnon saajat Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit
Revitty harso

Revitty harso (HORUSCD-122) on Gora-yhtyeen kokoelma-albumi, joka sisältää yhtyeen ainoaksi jääneen 1986 julkaistun singlen Se vie / Cinderella sekä useita radiostudiosessioita että demoäänityksiä uudelleenmasteroituina. Singlellä yhtyeen nimenä oli Revitty Harso. Albumilla, joka siis julkaistu alkuperäisellä Gora-nimellä, olevaa musiikkia on aikalaiskirjoituksissa kuvailtu rajuksi kitararockiksi melodisuudella täydennettynä Porin Sanomat 11.6.1986. Musiikia on kuvailtu myös tylyksi rockbiitiksi ja sanoituksia omituisen vaikeaselkoisiksiRumba 11/1986. Kokoelma-albumi on julkaistu syyskuussa 2011. == Kappaleet == # Se vie (säv. ja san. Raekivi, sov. Gora ja Mats Hulden) # Cinderella (säv. Pääkkö, san. Pääkkö & Stenvall, sov. Gora & Mats Hulden) # Läpi metsien, päällä asfalttien (säv. ja san. Raekivi) # Revitty harso (säv. ja san. Raekivi) # Voitko unohtaa? (säv. Pääkkö, san. Raekivi) # Minä häpeä en (säv. ja san. Raekivi) # Tuomari (säv. ja san. Raekivi) # Masennussade (säv. ja san. Raekivi) # Jokikaupunki (säv. ja san. Raekivi) # Tiikerit (säv. ja san. Pääkkö) # Lähde alla lehmusten (säv. ja san. Raekivi) # Varjo ainakin (säv. Pääkkö, san. Raekivi) # Heitän pois avaimen (säv. ja san. Raekivi) # Tieto pelastaa (säv. ja san. Raekivi) # On keskiyö (nyt huutaa saa) (säv. ja san. Raekivi) # Suden kutsu (säv. ja san. Raekivi) # Matkarakastaja (säv. ja san. Stenvall) # Tämä syksyinen maailma (säv. ja san. Raekivi) # Hyvästi maa (säv. ja san. Stenvall) # Jäinen suudelma (säv. ja san. Stenvall) # Verikyyneleet (säv. ja san. Raekivi) # Pyhimykset (säv. ja san. Raekivi) # Kuin hiljaisuus (säv. Pääkkö, san. Stenvall) == Yhtyeen kokoonpano == * Timo Pääkkö – laulu, akustinen kitara (kappale 16) * Jari Stenvall – basso, kitara (kappale 17) * Mika Raekivi – kitarat (kappale 17), basso ja kitara * Mikael Ulfves – rummut ja taustalaulu (kappaleet 1–13) * Timo Lilja – rummut ja taustalaulu (kappaleet 15–23), piano (kappale 19) == Lähteet == Luokka:Vuoden 2011 kokoelma-albumit Luokka:Suomalaiset rockalbumit
KNM Seagull

KNM Seagull oli Norjan merivoimien 16-tykkinen tykkinen sotalaiva, joka valmistui Britannian kuninkaallisen laivaston Seagull-luokan prikitakiloituna sluuppina. == Valmistus == HMS Seagull tilattiin 12. joulukuuta 1804 John Kingiltä Doverista, missä köli laskettiin helmikuussa 1805. Se laskettiin vesille 1. heinäkuuta 1805 ja valmistui 8. heinäkuuta - 21 . lokakuuta 1805 Sheernessissä. Alus otettiin palvelukseen elokuussa ensimmäisenä päällikkönään komentaja Robert Cathcart. Winfield, Rif s. 306-307 == Palvelus == Se aloitti aktiivipalveluksensa Pohjanmerellä ja Downsissa. Sen ollessa Tanskan aluevesillä 19. kesäkuuta 1808 Tanska-Norjan laivaston priki KDM Lougen ja kuusi tykkivenettä upottivat sen, jolloin aluksen miehistöstä sai surmansa kahdeksan ja 20 haavoittui. Tanskalaiset nostivat aluksen ja kunnostivat sen oman laivastonsa tarpeisiin.Winfield, Rif s. 307 Se palveli 1814 Tanskan laivastossa, ennen kuin se luovutettiin perustettavana olevalle Norjan laivastolle. Se poistettiin palveluksesta 1817. == Lähteet == * === Viitteet === Luokka:Norjan laivaston sotalaivat
Roger Christian

Roger Allen "Rog" Christian (1. joulukuuta 1935 Warroad, Minnesota – 9. marraskuuta 2011 Grand Forks, Pohjois-Dakota) oli yhdysvaltalainen jääkiekkoilija ja olympiavoittaja. Christian kuului Yhdysvaltain maajoukkueeseen, joka saavutti maan ensimmäisen jääkiekon olympiavoiton Squaw Valleyssä 1960. Innsbruckissa 1964 Christianin edustama Yhdysvaltain joukkue oli viides. Christianin Gordon-veli saavutti jääkiekon olympiahopeaa ja Bill- veli sekä tämän poika Dave saman lajin olympiakultaa. Vuonna 1989 Christian nimettiin Yhdysvaltain jääkiekon kunniagalleriaan. Hän kuoli 9. marraskuuta 2011 75-vuotiaana.https://archive.today/20120525234953/http://sportsillustrated.cnn.com/2011/hockey/nhl/wires/11/11/2040.ap.hko.obit.roger.christian.0163/ http://www.bizjournals.com/twincities/news/2011/11/10/roger-christian- olympics-hockey-dies.html == Lähteet == * Rog Christian Biography and Olympic Results Olympics at Sports-Reference.com * Christianin tilastoja === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Jääkiekon maailmanmestarit Luokka:Vuonna 1935 syntyneet Luokka:Vuonna 2011 kuolleet
Ilmahehku

Ilmahehku on ilmakehässä syntyvää heikkoa valoa, jota tulee kaikkialta taivaalta. Ilmahehku on mahdollista havaita vähäisenä kirkastumisena noin 15 asteen korkeudelle horisontista. Ilmahehku näkyy parhaiten juuri horisontin suunnassa siksi, että siinä suunnassa katsomme paksuimman ilmakerroksen läpi. Päivällä Auringon säteily hajottaa happimolekyylejä atomeiksi ja irrottaa atomeista elektroneja. Kun atomit taas yhtyvät molekyyleiksi tai vapaat elektronit liittyvät ioneihin, vapautuu energiaa, joka havaitaan säteilynä. Ilmahehkun näkyvä osa syntyy pääasiassa happiatomien yhtyessä molekyyleiksi. Tämä säteily saa alkunsa 80-120 kilometrin korkeudella. Suurin osa ilmahehkusta on kuitenkin infrapunasäteilyä. Noin 250-300 kilometrin korkeudella on toinen ilmahehkua tuottava kerros, jonka säteily on peräisin lähinnä elektronien ja ionien rekombinaatioista. Tämä säteily on enimmäkseen infrapuna-alueella. Ionosfäärissä syntyvä ilmahehku muodostaa taivaalle tasaisen valaistuksen, joka on kirkkaampi kuin kaikkien tähtien aiheuttama valaistus. Ilmahehkun vuoksi kuuton pimeä yökään ei ole aivan pimeä. ==Lähteet== * astro.utu.fi == Aiheesta muualla == Luokka:Ilmakehän optiset ilmiöt Luokka:Valoilmiöt
Ahmed Mohamedina

Ahmed Mohamedina (s. 12. helmikuuta 1984 Khemisset, Marokko) on marokkolainen jalkapalloilija. Maalivahtina pelaava Mohamedina edustaa Marokon pääsarjassa pelaavaa Olympique Khouribgaa. ==Maajoukkueura== Mohamedina on edustanut Marokkoa vuodesta 2011 lähtien. Hän pelasi toisen maaottelunsa LG cupissa Ugandaa vastaan 11. marraskuuta 2011. ==Aiheesta muualla== * National Football Teams Luokka:Marokkolaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Dyson (yhtiö)

Dyson Ltd on vuonna 1992 James Dysonin perustama brittiläinen teknologiayhtiö, joka suunnittelee ja valmistaa pölynimureita, käsienkuivaimia sekä lavattomia tuulettimia ja lämmittimiä. Sen tuotteita myydään yli 50 maassa, ja sillä on yli 3 100 työntekijää eri puolilla maailmaa. Dysonin perustaja James Dyson valmisti DC01-imuristaan 5 127 prototyyppiä työpajassaan talonsa takana ennen kuin hyväksyi sen toimivaksi tuotteeksi ja lanseerasi sen markkinoille. == Sykloniteknologia == Dyson-pölynimurit käyttävät sykloniteknologiaa pölyn ja muiden hiukkasten erottamiseen ilmavirrasta. Likainen ilma imetään kartiomaiseen, sykloniksi kutsuttavaan säiliöön, missä se joutuu voimakkaaseen ilmapyörteeseen. Keskipakoisvoima heittää hiukkaset ulos ilmavirrasta säiliön seinille, josta ne putoavat pölysäiliöön. Pölynimurissa on useita syklonipyörteitä. Parhaimmillaan keskipakoisvoima on jopa 100 000 G:n suuruinen. == Air Multiplier -teknologia == Dyson Air Multiplier ja Dyson Hot käyttävät Air Multiplier -teknologiaa, jolloin ne voivat puhaltaa ilmaa ilman perinteisiä tuulettimien lapoja. Ilma imetään sisään tuulettimen jalan alaosasta pienen tuulettimen avulla ja puhalletaan ulos pienestä lovesta ympyrän reunalla. Ympyrä sekoittaa ilmavirran niin, että sen nopeus 15-kertaistuu tuulettimissa ja kuusinkertaistuu Dyson Hot -lämmittimessä tarjoten jatkuvan ilmavirran. ==Lähteet== == Aiheesta muualla == Luokka:Brittiläiset teollisuusyritykset
Rodney Paavola

Rodney Earland "Rod" Paavola (s. 21. elokuuta 1939 Hancock, Michigan, Yhdysvallat) oli amerikansuomalainen jääkiekkopuolustaja ja olympiavoittaja, joka edusti urallaan Yhdysvaltoja. == Ura == === Seuraura === Kaudella 1957–1958 Paavola pelasi vain kaksi ottelua IHL:ssä, mutta kausina 1960–1961, 1962–1963, 1963–1964 ja 1965–1966 hän pelasi joka kaudella vähintään 63 ottelua. Kaudella 1961–1962 hän edusti AHL:ssa pelannutta Providence Reds -joukkuetta. === Maajoukkueura === Paavola edusti Yhdysvaltoja vuoden 1959 maailmanmestaruuskilpailuissa. Vuoden 1960 olympialaisista hän saavutti joukkueineen kultaa. Hän sai kisojen jälkeen tarjouksen New York Rangersiltä, mutta päätti olla tarttumatta siihen. == Yksityiselämä == Jääkiekon lisäksi Paavola harrasti myös amerikkalaista jalkapalloa ja seiväshyppyä. == Lähteet == * Rod Paavola Biography and Olympic Results Olympics at Sports- Reference.com * Paavolan tilastoja === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Amerikansuomalaiset henkilöt Luokka:Jääkiekon maailmanmestarit Luokka:Vuonna 1939 syntyneet Luokka:Vuonna 1995 kuolleet
Erik Benzelius vanhempi

Erik (Henrici) Benzelius vanhempi (1632–1709) oli Uppsalan arkkipiispa. Toimittuaan ensin Uppsalan yliopiston professorina hänet nimitettiin 1687 Strängnäsin piispaksi ja vuonna 1700 Ruotsin arkkipiispaksi.Tietosanakirja, palsta 962 Hänellä oli suuri vaikutusvalta kirkon elämässä, ja hän myös nautti Benzeliukselle poikansa Kaarlen uskonnollisen kasvatuksen uskoneen kuningas Kaarle XI:n luottamuksesta.Tietosanakirja, palsta 963 Hänen poikiaan olivat arkkipiispat Erik Benzelius nuorempi, Henrik Benzelius ja Jakob Benzelius. Ne hänen pojistaan, jotka eivät astuneet kirkon palvelukseen, aateloitiin nimellä Benzelstierna.Otavan Iso tietosanakirja, Otava 1967, osa 1 p. 1162 == Avioliitto ja lapset == Erik Benzelius oli ensimmäisessä avioliitossa (1668–1693) Margaretha Odhelian kanssa, joka kuului Buren sukuun. Margaretha Odhelia professori oli Erik Odheliuksen ja Margareta Laurelian tytär. Margareta Laurelian isä taas oli Olof Laurelius. 1695 Benzelius avioitui Anna Mackeij'n kanssa, joka oli ruukinpatruuna Isak Mackeyn tytär, mutta tästä avioliitosta ei syntynyt lapsia. Ne lapset, jotka eivät astuneet kirkon palvelukseen, aateloitiin isänsä palvelusten ansiosta nimellä Benzelstierna. * Margareta Benzelia, avioitui piispa, professori Olaus Nezeliuksen kanssa * Christina Benzelia, 1. avioliitto, akatemian rahastonhoitaja Peter Hallenius, aateloituna Hallenstedt, 2. avioliitto, piispa Zacharias Esberg, aateloituna Bergenskjöld * Erik Benzelius nuorempi, arkkipiispa * Olof Benzelstierna, asessori Svean hovioikeudessa * Lars Benzelstierna, vuorineuvos ja maaherra * Jakob Benzelius, arkkipiispa * Nils Benzelstierna, kapteeni * Gustaf Benzelstierna, kuninkaan sihteeri ja censor librorum * Henrik Benzelius, arkkipiispa ==Lähteet== * ===Viitteet=== Luokka:Ruotsin luterilaiset arkkipiispat Luokka:Vuonna 1632 syntyneet Luokka:Vuonna 1709 kuolleet Luokka:Strängnäsin hiippakunnan piispat Luokka:Ruotsin kirkon piispat ja arkkipiispat
Malo-Kalinkinin silta

Malo-Kalinkinin silta () on Gribojedovin kanavan ylittävä silta Pietarissa. Se yhdistää toisiinsa Kolomnan ja Pokrovskin saaret. Se on rakennettu vuonna 1783 ja uusittu 1907-1908 ja 1952.Мало-Калинкин мост Silta on saanut nimensä lähellä olleestä Kaljulan suomalaiskylästä.Malo-Kalinkin Bridge St. Petersburg.com == Lähteet == Luokka:Pietarin sillat Luokka:Venäjän tieliikennesillat
Erik Benzelius nuorempi

Erik Benzelius nuorempi (1675–1743) oli Uppsalan arkkipiispa vuosina 1742–1743. Opiskelujensa jälkeen Benzelius teki laajan ulkomaanmatkan Saksaan, Ranskaan ja Englantiin. Matkalla hän perehtyi monipuolisesti ajan tieteelliseen elämään ja tutustui aikansa johtaviin tiedemiehiin, muun muassa Leibnitziin. Palattuaan hän toimi ensin vuodesta 1702 hän oli Uppsalan yliopiston kirjastonhoitajaOtavan Iso tietosanakirja, Otava 1967, osa 1 p. 1162, vuodesta 1723 professori, vuodesta 1726 Göteborgin piispa ja vuodesta 1731 Linköpingin piispa. Vuonna 1742 hänet nimitettiin Upsalan arkkipiispaksi, mutta hän kuoli ennen astumistaan virkaan. Monipuolisten tietojensa ja suhteittensa ulkomaisiin tiedemiehiin avulla Benzelius vaikutti Ruotsin kirjalliseen elämään. Hän kartutti Upsalan kirjastoa noin 3 300 niteellä, toimitti aikanaan harvinaisia kriittisiä historiallia lähdejulkaisuja sekä perusti 1710 oppineen Collegium curiosorum -seuran sekä Ruotsin ensimmäinen tieteellisen aikakauskirjan Acta literaria Sueciae vuonna 1720. Vaikka Benzeliuksen mainitaan olleen uskonnolliselta kannaltaan suvaitsevainen, vastusti hän Johan Konrad Dippeliä (1673–1734) vaatien tämän karkottamista maasta. Benzeliuksen isä oli Erik Benzelius vanhempi ja hänen veljensä Jakob Benzelius. Hänen poikansa aateloitiin nimellä Benzelstierna. ==Lähteet== ===Viitteet=== Luokka:Ruotsin luterilaiset arkkipiispat Luokka:Vuonna 1675 syntyneet Luokka:Vuonna 1743 kuolleet Luokka:Ruotsin kirkon piispat ja arkkipiispat Luokka:Linköpingin hiippakunta Luokka:Göteborgin hiippakunta
Jakob Benzelius

Jakob Benzelius (1683–1747) oli Uppsalan arkkipiispa vuosina 1744–1747. Hän toimi vuodesta 1718 teologian professorina Lundin yliopistossa, vuodesta 1731 Göteborgin piispana ja vuodesta 1744 Upsalan arkkipiispana. Hattupuolueen jäsenenä ja oikeaoppisuuden puolustajana tunnettu Benzelius oli 1720-luvun vaikutusvaltaisin henkilö Ruotsin valtiollisessa ja kirkollisessa elämässä.Tietosanakirja, palsta 963 Hänen jumaluusopin väitöskirjansa Epitome repetitionis theologiae levisi laajalti valtakunnassa ja Suomenkin kouluissa se oli oppikirjana useiden vuosien ajan.Tietosanakirja, palsta 964 Hänen toinen teoksensa Repetitio theologica (1735) oli tarkoitettu ylioppilaille ja papeille.Otavan Iso tietosanakirja, Otava 1967, osa 1 p. 1163 Benzeliuksen isä oli Erik Benzelius vanhempi ja hänen veljensä Erik Benzelius nuorempi. Hänen lapsensa aateloitiin nimellä Benzelstierna. ==Lähteet== * ===Viitteet=== Luokka:Ruotsin luterilaiset arkkipiispat Luokka:Vuonna 1683 syntyneet Luokka:Vuonna 1747 kuolleet Luokka:Göteborgin hiippakunta Luokka:Ruotsin kirkon piispat ja arkkipiispat
Nikolskin kauppahalli

pienoiskuva|Nikolskin kauppahalli 2009 Nikolskin kauppahalli ( tai Нико́льские ряды́ Nikolskije rjady) on vanha kauppahallirakennus Pietarin keskustassa Sadovaja-kadun varrella lähellä Pyhän Nikolaoksen merikatedraalia. Se on rakennettu vuosina 1788-1789.Рынок Никольский Kultura regionov rossii. kulturnoe-nasledie.ru Halli rakennettiin yksityisillä varoilla Katariina Suuren hyväksymän suunnitelman mukaan. Alkujaan siinä oli rivissä itsenäisiä kauppaliikkeitä, joiden alakerta oli varsinainen myymälätila ja yläkerrassa oli toimisto tai varasto."NIKOLSKYE RYADY" sadivaya62.ru Halli oli vuosia tyhjillään ja pääsi huonoon kuntoon. Marraskuussa 2010 se myytiin yksityiselle omistajalle noin 100 miljoonalla eurolla. Hallia alettiin kunnostaa vuonna 2011. Rakennukseen on tarkoitus tehdä kauppoja ja hotelli. Sisäpiha katetaan korkealla lasikatolla. Muutossuunnitelmat ovat närkästyttäneet kaupungin kulttuuriperinnön vaalijoita, sillä rakennus on yksi harvoista säilyneistä 1700-luvun rakennuksista Pietarissa. == Lähteet == Luokka:Pietarin rakennukset ja rakennelmat Luokka:Kauppahallit
Balin

Balin on kääpiö J. R. R. Tolkienin kirjoissa. Balinista kerrotaan pääosin Hobitissa, mutta hänellä on myös pieni sivuosa Taru sormusten herrasta -teoksessa. == Balin kirjoissa == Balin oli yksi kolmestatoista kääpiöstä, jotka lähtivät Yksinäiselle vuorelle hakeakseen takaisin aarteen, jonka Smaug- lohikäärme oli kääpiöiltä varastanut vuosisatoja sitten. Balin oli toiseksi vanhin kääpiöistä, seuraavana Thorin Tammikilven jälkeen. Gandalf-velho, joka myös otti osaa retkeen, valitsi kääpiöille voroksi (eli aarteenmetsästäjäksi) Bilbo Reppulin, jolloin retkikunnan lukumäärä oli 14 sekä lisäksi Gandalf. Retkikunta koki monia seikkailuja ennen Yksinäiselle vuorelle pääsyä. Balin kiintyi Bilboon muita kääpiöitä enemmän, ja heistä tuli hyviä ystäviä. Yksinäisellä vuorella lohikäärmeen kuoltua tuli Esgarothista sekä Synkmetsästä ihmisiä ja haltioita Vuoren aarretta etsimään (he luulivat kääpiöiden saaneen surmansa). Useiden käänteiden jälkeen alkoi Viiden armeijan taistelu, josta on kerrottu Hobitissa. Bilbo palaa kotiinsa Gandalfin seurassa, ja kirjan lopussa Gandalf tulee Bilboa tapaamaan Balinin kanssa. Balinista on vain vähän tietoja kirjoissa. Hänellä oli ainakin yksi veli, Dwalin, ja hän oli korkea-arvoinen kääpiöiden joukossa. Myöhemmin Balin vei retkikunnan valtaamaan takaisin Moriaa (entistä Khazâd-dumia), joka oli joutunut örkkien käsiin (sekä Durinin Turman). Aluksi Balin tuhosi örkkien vallan Moriassa ja julistautui Morian ruhtinaaksi. Arvonimeään hän ei saanut kauan pitää, sillä hänet surmattiin ja haudattiin yhteen sen saleista. Sormuksen ritarit löysivät hänen hautansa samannimisessä teoksessa. == Balin elokuvissa == Hobitti-elokuvissa Balin on kirjaversiosta poikkeavasti seurueen vanhin kääpiö. Häntä näyttelee Ken Stott. == Lähteet == Luokka:Keski-Maan henkilöhahmot
Virsiä

__NOTOC__ Virsiä on Samuli Edelmannin albumi vuodelta 2007. Korkeimmillaan se on yltänyt Suomen virallisella albumilistalla sijalle 1. Albumi on myynyt tuplaplatinaa. == Kappaleet == # Taas kukkasilla kukkulat # Mä silmät luon ylös taivaaseen # Herra, elämääni # Ystävä sä lapsien # Soi kunniaksi Luojan # Oi Herra, jos mä matkamies maan # Tule kanssani, Herra Jeesus # Totuuden Henki, johda sinä meitä # Kosketa minua, Henki # Jumala loi # Käy yrttitarhasta polku # Ilta on tullut, Luojani == Arvostelut == * Dome.fi: Dome.fi: Levyarvio * V2.fi: V2.fi: Levyarvio == Katso myös == * Albumilistan ykköset vuonna 2007 == Lähteet == == Aiheesta muualla == * Virsiä discogs.com -sivustolla Luokka:Vuoden 2007 albumit Luokka:Samuli Edelmannin albumit Luokka:Markus Koskisen tuottamat albumit
Furman

Furman on muun muassa seuraavien henkilöiden sukunimi: * Ashrita Furman (s. 1954), yhdysvaltalainen useiden ennätysten tekijä * Ben Furman (s. 1953), suomalainen psykiatri ja psykoterapeutti * Eeva Furman (s. 1960), suomalainen ympäristöasiantuntija * Jaakko Furman (1924-2012), suomalainen rumpali ja steppaaja * Simon Furman (s. 1961), brittiläinen sarjakuvakäsikirjoittaja
Daley

Daley on muun muassa seuraavien henkilöiden sukunimi: * Bud Daley (1932–2024), yhdysvaltalainen baseballpelaaja * Cass Daley (1915–1975), yhdysvaltalainen radio-, televisio- ja elokuvanäyttelijä, laulaja ja koomikko * Joe Daley (s. 1943), kanadalainen jääkiekkomaalivahti * John Francis Daley (s. 1985), yhdysvaltalainen televisio- ja elokuvanäyttelijä ja ohjaaja * Richard M. Daley (s. 1942), yhdysvaltalainen demokraattipoliitikko * Tom Daley (s. 1994), brittiläinen uimahyppääjä * Trevor Daley (s. 1983), kanadalainen jääkiekkoilija
Hayden

Hayden on muun muassa seuraavien henkilöiden nimi: == Hayden sukunimenä == * Bill Hayden (1933–2023), australialainen poliitikko, ulkoministeri 1983–1988, kenraalikuvernööri 1989–1996 * Brent Hayden (s. 1983), kanadalainen uimari * Carl Hayden (1877–1972), yhdysvaltalainen demokraattipoliitikko * Chloé Hayden (s. 1997), australialainen näyttelijä, sosiaalisen median persoona ja kirjailija * Diana Hayden (s. 1973), intialainen näyttelijä ja malli, Miss Maailma 1997 * Isaac Hayden (s. 1995), englantilainen jalkapalloilija * John Hayden (s. 1995), yhdysvaltalainen jääkiekkoilija * Michael Hayden (s. 1945), Yhdysvaltain ilmavoimien kenraali, CIA:n entinen johtaja * Nicky Hayden (1981–2017), yhdysvaltalainen ratamoottoripyöräilijä ja maailmanmestari * Pamela Hayden (s. 1953), yhdysvaltalainen ääninäyttelijä ja stand up -koomikko * Sterling Hayden (1916–1986), yhdysvaltalainen näyttelijä * Torey Hayden (s. 1951), yhdysvaltalainen psykologi ja erityisopettaja == Hayden etunimenä == * Hayden Carruth (1921–2008), yhdysvaltalainen kirjailija * Hayden Christensen (s. 1981), kanadalainen näyttelijä * Hayden Foxe (s. 1977), australialainen jalkapalloilija * Hayden Fry (1929–2019), yhdysvaltalainen amerikkalaisen jalkapallon valmentaja * Hayden Paddon (s. 1987), uusiseelantilainen ralliautoilija * Hayden Panettiere (s. 1989), yhdysvaltalainen näyttelijä * Hayden Poulter (1961–2018), uusiseelantilainen sarjamurhaaja == Kuvitteellisia henkilöitä == * Jennifer-Lynn Hayden, Jade, supersankari DC Comicsin sarjakuvissa. == Muita merkityksiä == * Mr. Peter Hayden, suomalainen yhtye Luokka:Etunimet
Nevan rannan sfinksit

Nevan rannan sfinksit ovat kaksi egyptiläistä sfinksiä, jotka on tuotu Pietariin Yliopistonrantakadulle 1800-luvulla. Ne sijaitsevat Neva-joen rannalla Vasilinsaarella Repin-instituutin sisäänkäynnin kohdalla.Egyptian Sphinxes (Yegipetskiye Sfinksy) Fodor Sfinksit on tehty aikoinaan faarao Amenhotep III:lle.Сфинксы на Университетской набережной Kreikkalainen arkeologi löysi ne vuonna 1820. Hän päätti myydä toisen rahoittaakseen kaivauksiaan. Venäläinen matkailija näki sen ja päätti ostaa molemmat. Varainhankinta kesti niin kauan, että sfinksit ehdittiin myydä Ranskaan. Ranskalainen ostaja kuitenkin perui kaupan, ja Venäjä sai sfinksit. Niiden kuljetus oli pulmallista, jo pelkkä laivamatka kesti yli vuoden. Toinen graniittinen sfinksi on vaurioitunut toisen maailmansodan aikana.The Egyptian sphinxes at Academy of arts Go to Saint Petersburg. == Lähteet == == Aiheesta muualla == Luokka:Muinaisen Egyptin taide Luokka:Pietarin rakennukset ja rakennelmat
Polykystinen maksatauti

Polykystinen maksatauti on yleensä perinnöllinen sairaus, jossa maksassa tavataan lukuisia erikokoisia kystia (maksakysta). Sairauteen liittyy useiden epämuodostuneiden sappiteiden kasvu. Sairaudella on yhteys synnynnäiseen maksafibroosiin ja polykystiseen munuaistautiin. Polykystinen maksatauti on harvinaisempi ja lievempi kuin munuaisten sairaus.British Liver Trust: Polycystic liver disease (PLD) Taipumus useiden kystien kehittymiseen on todennäköisesti olemassa jo syntyessä, mutta kystat yleensä suurenevat ja aiheuttavat ongelmia vasta aikuisiällä. Kystat voivat kasvaa jopa 10-senttisiksi. Maksa voi laajentua huomattavasti. Sairauden ei kuitenkaan katsota lyhentävän odotettavissa olevaa elinaikaa. Kystien määrä ja kasvu liittyy mahdollisesti estrogeenitasoon, joten naisilla ongelma on pahempi. Useimmat potilaat diagnosoidaan neli- tai viisikymppisinä. Sairauteen ei aina liity selkeitä oireita, mutta turvonnut, kivulias vatsa ja hepatomegalia ovat tyypillisiä. Monesti sairaus havaitaan täysin sattumalta tai munuaissairauden toteamisen yhteydessä. Useimmilla polykystistä munuaistautia potevista on myös maksasairaus. Kystat eivät yleensä vaadi hoitoa, mutta harvinaisissa, elämänlaatua suuresti heikentävissä tapauksissa jopa maksansiirto saattaa tulla kyseeseen. Joissain tapauksissa polykystinen maksatauti näyttäisi ilmenevän satunnaisesti.National Organization for Rare Disorders == Lähteet == Luokka:Perinnölliset sairaudet Luokka:Maksan sairaudet
Jason Boyd

Jason Boyd on brittiläinen näyttelijä, joka on näytellyt Opettajat- televisiosarjassa Adam Grintiä vuosina 2003–2004 ja Piers Polkissia elokuvassa Harry Potter ja Feeniksin kilta (2007). Luokka:Brittiläiset näyttelijät Luokka:Syntymävuosi puuttuu Luokka:Elävät henkilöt
Rankine-asteikko

Rankine-asteikko (yksikön tunnus °R tai °Ra, lausutaan ) on skotlantilaisen insinöörin ja fyysikon William John Macquorn Rankinen vuonna 1859 ehdottama termo­dynaaminen lämpötila-asteikko. Rankine-asteikko on absoluuttinen asteikko, jollaisella on nollapiste absoluuttisessa nollapisteessä. Rankine- asteikon arvo on suoraan verrannollinen aineen lämpöliikkeen energian odotusarvoon, minkä vuoksi se on ollut tieteessä ja tekniikassa tärkeän asteikon asemassa. Toinen tällainen asteikko on ollut SI-yksiköllä kelvin, joka on saavuttanut merkittävimmän aseman tieteen yksikköjärjestelmän standardeissa. Rankine-asteikkoa on käytetty hiljattain muun muassa Yhdysvalloissa joillakin teknisillä aloilla, mutta Yhdys­valtojen kansallinen standardi- ja teknologia­instituutti NIST ei sitä enää suosittele. == Muunnokset == Koska Rankine-asteikko on absoluuttinen, on sen nollapiste absoluuttisessa nollapisteessä 0 °R = 0 K = −273,15 °C = −459,67 °F. Rankine- asteikon asteväli on sama kuin Fahrenheit-asteikolla eli 1 °Ra = 1 °F, joten Rankine-asteiden muunnokset fahrenheiteiksi ja päin vastoin ovat helppoja: :\frac{t}{^\circ F}=\frac{t}{^\circ R} - 459{,}67 ja :\frac{t}{^\circ R}=\frac{t}{^\circ F} + 459{,}67. Celsius- ja Kelvin-asteikoissa olevat astevälit ovat suurempia kuin Fahrenheit- ja Rankine-asteikoissa eli 1 °Ra = 1 °F = \tfrac{5}{9} °C = \tfrac{5}{9} K, jolloin: :\frac{T}{K}=\frac{t}{^\circ R} \cdot \frac{5}{9} ja :\frac{t}{^\circ R}=\frac{T}{K} \cdot \frac{9}{5} sekä :\frac{t}{^\circ C}=(\frac{t}{^\circ R} - 491{,}67) \cdot \frac{5}{9} ja :\frac{t}{^\circ R}= (\frac{t}{^\circ C}+273{,}15) \cdot \frac{9}{5}. Eräitä tärkeitä lämpötiloja eri asteikoilla Kelvin Celsius Fahrenheit Rankine Absoluuttinen nollapiste (määritelmän mukaan) 0 K −273,15 °C −459,67 °F 0 R Veden jäätymispisteCelsiusasteikon alkuperäisen määritelmän mukaan tasan 0 °C , mutta nykyinen määritelmä ei enää perustu siihen vaan veden kolmoispisteeseen. Nykyisten mittausten mukaan puhtaan veden jäätymispiste on 0.000089(10) degrees Celsius – katso 273,15 K 0 °C 32 °F 491,67 R Veden kolmoispiste (määritelmän mukaan) 273,16 K 0,01 °C 32,018 °F 491,688 R Veden kiehumispisteCelsiusasteikon alkuperäisen määritelmän mukaan tasan 100 °C normaalissa ilmanpaineessa (101,325 kPa), nykyisen määritelmän ja mittausten mukaan hieman alempi. 373,1339 K 99,9839 °C 211,97102 °F 671,64102 R == Lähteet == ===Viitteet=== == Aiheesta muualla == * http://www.daviddarling.info/encyclopedia/R/Rankine_scale.html * http://www.factmonster.com/encyclopedia/science/rankine-temperature-scale.html Luokka:Lämpötilayksiköt
Maksakysta

Maksakysta on maksaan kehittyvä kysta, jota esiintyy arviolta 5 %:lla väestöstä. Vain noin 5 %:lle potilaista kehittyy oireita, joihin saattavat lukeutua kylläisyyden tunne ylävatsalla ja kipu. Maksakystat eivät vaikuta maksan toimintakykyyn, ja vain oireilevat potilaat tarvitsevat hoitoa. Yleensä maksakystia on potilaalla vain yksi, mutta niitä voi olla enemmän. Pienellä osalla sairastuneista on polykystinen maksatauti.Cleveland Clinic: Liver Cysts and Tumors Yksinkertaiset maksakystat ovat hyvänlaatuisia. Kystiset kasvaimet ovat yleisimmin kystadenoomia. Myös pahanlaatuisia kystadenokarsinoomia tavataan. Maksakokeissa ei yleensä näy muutoksia, ellei syöpää ole kehittynyt. == Lähteet == Luokka:Maksan sairaudet Luokka:Kasvaimet
Uisko (täsmennyssivu)

Uisko voi viitata johonkin näistä: * uisko, vanha suomalainen venetyyppi * Uisko-luokan joukkojenkuljetusvene, merivoimien kuljetusveneitä * VL Uisko, merivartioston vartiolaiva * Saattaja Uisko, sodanaikainen saattaja-alus * Uisko 600, Suomen merivoimien joukkojenkuljetusvene
Bilateral

Bilateral on norjalaisen metalliyhtyeen Leprousin kolmas studioalbumi. Se julkaistiin 22. elokuuta 2011 Euroopassa ja päivää myöhemmin Pohjois- Amerikassa InsideOut Musicin kautta.http://leprous.net/news.html Julkaisun jälkeen Leprous lähti mittavalle Euroopankiertueelle seuranaan suomalaisyhtye Amorphis. ==Kappaleet== Sanat kaikissa kappaleissa Tor Oddmund Suhrke, sovitus kaikissa kappaleissa Leprous. # # # # # # # # # # == Kokoonpano == * Einar Solberg – kosketinsoittimet, laulu * Tor Oddmund Suhrke – kitara * Øystein Landsverk – kitara * Tobias Ørnes Andersen – rummut * Rein Blomquist – basso === Vierailijat === * Ihsahn – laulu kappaleessa Thorn * Vegard Sandbukt – trumpetti kappaleissa Thorn ja Painful Detour == Arvostelut == * Allmusic: Allmusic review * Angry Metal Guy: (Triumphantly Groovy)Angry Metal Guy: Bilateral review * Blabbermouth: 8/10Blabbermouth: CD Reviews – Bilateral Leprous * Imperiumi.net: Imperiumi.net: Levyarvio == Lähteet == * Leprouksen viralliset kotisivut === Viitteet === == Aiheesta muualla == * Leprouksen viralliset kotisivut * * Luokka:Vuoden 2011 albumit Luokka:Leprousin albumit